Na temelju članka 3. Odluke o dodjeli općinskih prostora na korištenje udrugama (Službeni glasnik Općine Bibinje br. 08/22 ) i članka 47. Statuta Općine Bibinje ( Službeni glasnik općine Bibinje br.01/21) načelnik općine dana 23. siječnja, 2023. godine objavljuje

**JAVNI NATJEČAJ ZA DODJELU OPĆINSKIH PROSTORA NA KORIŠTENJE UDRUGAMA**

**I**

Javni natječaj za dodjelu općinskih prostora na korištenje udrugama odnosi se na slijedeći prostor:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **R.b.** | | **Lokacija Bibinje** | | **Površina (m2)** | **Djelatnost** | | **Početna cijena po m2 godišnje (bez uključenog PDV-a)** | | **Rok (god)** | |
| **1.** | | **Trg dr. Franje Tuđmana 1** | | **1.kat,sala, 200 m2** | **Aktivnosti od interesa za opće dobro, udruga za mlade** | | **1 €/m2** | | **5** | |
| **2.** | | **Trg dr. Franje Tuđmana 1** | | **1. kat, sjeverno, 24 m2** | **Aktivnosti od interesa za opće dobro, sport (ronioci)** | | **1 €/m2** | | **5** | |
| **3.** | **Trg dr. Franje Tuđmana 1** | | **1. kat, južno, 24 m2** | | | **Aktivnosti od interesa za opće dobro, sport (planinari)** | | **1 €/m2** | | **5** |
| **4.** | **Trg dr. Franje Tuđmana 2,** | | **1. kat, 40 m2** | | | **Aktivnosti od interesa za opće dobro, sport (šah)** | | **1 €/m2** | | **5** |
| **5.** | **Ulica kralja Petra Krešimira IV 112** | | **prizemlje, 60 m2** | | | **Aktivnosti od interesa za opće dobro, sport (borilački)** | | **1 €/m2** | | **5** |

**II**

Pravo podnošenja pisane prijave za poslovne prostore imaju udruge koje udovoljavaju slijedećim uvjetima:

1. udruga mora biti upisana u Registar udruga Republike Hrvatske ili drugi odgovarajući registar i imati registrirano sjedište u Općini Bibinje;
2. udruga mora biti upisana u Registar neprofitnih organizacija;
3. udruga mora uredno plaćati doprinose i poreze te druga davanja prema državnom proračunu i proračunu Općine Bibinje
4. udruga mora imati organizacijske kapacitete i ljudske resurse za provedbu aktivnosti;
5. mora voditi transparentno financijsko poslovanje;
6. aktivnosti se moraju provoditi na području Općine Bibinje
7. prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom;

**III**

Kriteriji i mjerila za bodovanje pristiglih prijava na natječaj za općinski prostor radi provođenja programa i projekata od interesa za opće dobro su:

1. Godine aktivnog djelovanja

* Za svaku godinu aktivnog djelovanja 1 bod

1. Broj zaposlenika

* Do 2 1 bod
* Od 3 do 6 3 boda
* 7 ili više 5 bodova

1. Broj članova i/ili volontera

* Do 20 1 bod
* Od 21 do 50 2 boda
* Od 51 do 100 3 boda
* Više od 100 4 boda

1. Neposredan rad s korisnicima usluga

* Rad s ciljanim skupinama do 20 korisnika 5 bodova
* Rad s ciljanim skupinama od 21 do 50 korisnika 10 bodova
* Rad s ciljanim skupinama iznad 50 korisnika 15 bodova

1. Ostvarene financijske potpore za projekte/programe

* Iz EU fondova 6 bodova
* Iz državnog proračuna 5 bodova
* Iz proračuna Općine Bibinje 4 boda
* Iz poslovnog sektora 3 boda

1. Ostvarena priznanja, nagrade, potpore i sl.

* Međunarodna 10 bodova
* Državna 8 bodova
* Općine Bibinje 6 bodova
* Strukovna 2 boda

1. Broj partnerskih udruga s kojima se planira zajednički koristiti dodijeljeni prostor

* 1 3 boda
* 2 5 bodova
* Za svaku partnersku udrugu iznad dvije dodatno 1 bod

Ukoliko udruga u prijavi navodi da ispunjava određeni kriterij, mora dostaviti dokaz o navedenome jer joj se u suprotnome neće dodijeliti bodovi za navedeno.

Na temelju zbroja bodova za svakog prijavitelja Povjerenstvo utvrđuje Prijedlog liste prvenstva za dodjelu općinskog prostora na korištenje.

Ako dva ili više podnositelja zahtjeva imaju jednak broj bodova, prednost na listi prvenstva ima onaj podnositelj koji je ostvario više bodova po kriteriju: 1. neposredan rad s korisnicima usluga; 2. ostvarena priznanja, nagrade, potpore i sl.

Ako su po svim kriterijima jednaki, onda prednost ima onaj čiji je zahtjev prije zaprimljen na pisarnicu Općine Bibinje.

**IV**

Prijava na natječaj podnosi se pisanom obliku, zajedno sa propisanom dokumentacijom propisanom točkom **V.** ovoga natječaja, te mora biti vlastoručno potpisana od strane osobe ovlaštene za zastupanje i ovjerena službenim pečatom udruge. Pisane prijave na natječaj zajedno s traženom dokumentacijom, podnose se Povjerenstvu za provedbu natječaja u zatvorenoj omotnici s naznakom: **„Ne otvaraj – Javni natječaj za dodjelu općinskih prostora udrugama“,** , preporučeno poštom ili predajom u pisarnici Općine Bibinje, na adresi Općina Bibinje, Trg Tome Bulića 2, u roku 30 dana računajući od dana objave ovoga natječaja na web stranici. Dospjele prijave Povjerenstvo će otvarati i razmatrati najkasnije u roku od 15 dana od dana zaprimanja istih.

**V**

Dokumentacija za natječaj mora sadržavati potrebne informacije o podnositelju prijave, a uvjet za prijavu na natječaj je da prijavitelj nema nepodmirenih dospjelih dugovanja prema Općini Bibinje. kao i potrebne dokaze da udruga ispunjava opće kriterije iz članka II ovog natječaja, i to:

1. izvadak iz matičnog registra u koji je udruga upisana (ispis internetske stranice)
2. Dokaz o upisu u Registar neprofitnih organizacije (ispis internetske stranice RNO-a)
3. presliku statuta, sa svim izmjenama i dopunama
4. potvrdu Porezne uprave o podmirenim dospjelim obvezama prema Republici Hrvatskoj o kojima službenu evidenciju vodi Porezna uprava, u izvorniku ne starija od 30 dana od objave javnog natječaja;
5. presliku financijskog izvješća za prethodnu godinu (za obveznike dvojnog knjigovodstva) odnosno odluku o vođenju jednostavnog knjigovodstva i primjeni novčanog računovodstvenog načela donesena od upravnog tijela podnositelja prijave s pečatom o zaprimanju nadležnog tijela te presliku knjige prihoda i rashoda za prethodnu godinu (za obveznike jednostavnog knjigovodstva)
6. popis zaposlenih osoba
7. obrazac izjave o suradnji dvije ili više udruga;
8. druge dokaze i dokumentaciju određene natječajnom dokumentacijom.

Prijavu za dodjelu jednog općinskog prostora kojeg planira koristiti više udruga u suradnji/partnerstvu podnosi samo jedna od udruga koja smatra da na javnom natječaju može ostvariti najveći broj bodova sukladno kriterijima i mjerilima iz točke III ovoga natječaja. Namjera korištenja prostora u suradnji/partnerstvu sa ostalim udrugama potvrđuje se izjavom koja se prilaže uz prijavu za dodjelu općinskog prostora, potpisanom od ovlaštenih osoba svih suradničkih/partnerskih udruga.

**VI**

Poslovni prostor iz točke **I.** ovog natječaja dodjeljuju se na korištenje na određeno vrijeme u trajanju od 5 godina. Poslovni prostor dodjeljuju se na korištenje u stanju u kojem je viđen. U slučaju da poslovni prostor nije u stanju prikladnom za obavljanje djelatnosti, a što je utvrđeno ovim natječajem, korisnik je dužan dovesti poslovni prostor u stanje potrebno za obavljanje djelatnosti ulaganjem vlastitih sredstava u uređenje poslovnog prostora. Za sva ulaganja u poslovni prostor korisnik mora ishoditi pisanu suglasnost Općine Bibinje. Adaptaciju poslovnog prostora korisnik je u obvezi izvesti o vlastitom trošku, bez prava na povrat uloženih sredstava.

**VII**

Naknada za uporabu prostora iznosi 1,00 € po m² godišnje. Za vrijeme uređenja korištenja gradskog prostora da bi se priveo namjeni, u trajanju do 3 mjeseca, korisnik nije dužan plaćati naknadu za korištenje općinskog prostora.

**IX**

Postupak provedbe natječaja provodi Povjerenstvo za dodjelu općinskog prostora na korištenje udrugama. Povjerenstvo otvara pristigle prijave i utvrđuje koje prijave ispunjavaju uvjete natječaja propisane ovim natječajem. Prijave koje su nepotpune, odnosno koje ne ispunjavaju uvjete propisane ovim natječaje, neće se razmatrati, već će se odbaciti kao nevaljane.

Konačnu listu prvenstva za dodjelu gradskog prostora, na prijedlog Povjerenstva, utvrđuje načelnik na rok od 5 godine. Na temelju Konačne liste, poštujući redoslijed na istoj Povjerenstvo predlaže načelniku donošenje Zaključka o pojedinoj dodjeli općinskog prostora na korištenje.

**X**

Na temelju zaključka načelnika sklapa se ugovor o korištenju općinskog prostora (dalje: Ugovor). Ako prijavitelj koji je ostvario najviše bodova za pojedini općinski prostor ne pristupi sklapanju ugovora, Povjerenstvo predlaže načelniku slijedećeg prijavitelja s Konačne liste prvenstva za taj prostor. Ugovor se sklapa u formi javnobilježničkog akta na rok od 5 godina. Troškove solemnizacije snosi korisnik.

**XI**

Ugovor se sklapa u pisanom obliku i osim osnovnih podataka o korisniku i prostoru, sadržava: - visinu naknade; - aktivnosti od interesa za opće dobro; - vrijeme trajanja ugovora; - odredbu o ovršnosti; - odredbu o razlozima i uvjetima za otkazivanje ugovora u slučaju kršenja ili neizvršavanja odredbi ugovora te odredu o raskidu ugovora; - odredbu o tome da korisnik ne može preuređivati općinski prostor bez prethodne pisane suglasnosti Općine Bibinje. - odredbu kojom se korisnik obvezuje općinski prostor predati u posjed vlasniku slobodan od osoba i stvari istekom roka na koji je dan, odnosno istekom otkaznog roka ili raskida ugovora; - odredbu da ako je ugovor sklopljen s više korisnika (zajedničko korištenje), oni za sva dugovanja koja proizlaze iz korištenja gradskog prostora odgovaraju solidarno.

**XII**

Istekom roka od pet godina korisniku se, općinski prostor dodijeljen temeljem ove Odluke, može ponovno dodijeliti na korištenje na rok od daljnjih pet godina, bez provođenja javnog natječaja za dodjelu, pod uvjetom da je korisnik dodijeljeni općinski prostor koristio sukladno ugovoru i uredno izvršavao ugovorne obveze te i dalje ima potrebu za tim prostorom. Zahtjev za ponovnu dodjelu općinskog prostora na korištenje podnosi se Jedinstvenom upravnom odjelu Općine Bibinje najkasnije 60 dana prije isteka ugovora o korištenju prostora. Zaključak o ponovnoj dodjeli općinskog prostora na korištenje bez provođenja javnog natječaja donosi načelnik na temelju prijedloga Povjerenstva.

**XIII**

Korištenje općinskog prostora može prestati i prije isteka ugovorenog roka, otkazom ugovora. Otkazni rok je 30 dana.

KLASA:372-01/22-01/02  
URBROJ:2198-2-01-22-2

Općinski načelnik  
Šime Sekula